ہریش رائے (اداکار)

ہریش رائے (انگریزی: **Harish Rai** ، پیدائش 1970ء) ایک بھارتی فلمی اداکار تھے جنھوں نے بنیادی طور پر کرناٹک (کنڑا) فلم انڈسٹری میں کام کیا۔ وہ اپنی یادگار معاون اور ولن کرداروں کے لیے جانے جاتے ہیں، ان کی مشہور فلموں میں اوم، سمرا، بنگلور انڈرورلڈ، راج بہادر، سنجو ویڈز گیتا، کے جی ایف سیریز کے دونوں پارٹ شامل ہیں۔ بالخصوص فلموں ‘‘اوم ’’ اور ‘‘کے جی ایف’’ سیریز میں ان کی اداکاری کو مخاطبِ عام و خاص سے سراہا گیا۔ انھوں نے اپنی زندگی کا آخری حصہ ثانوی کرداروں، معاون اداکاری اور فلمی دنیا کے پس منظر میں گزارا۔ ان کی موت 6 نومبر 2025 کو تھائرائڈ کینسر کے طویل اور شدید دور کے بعد بینگلور کے قدوائی میموریل انسٹی ٹیوٹ آف آنکولوجی میں ہوئی۔ 

## ابتدائی زندگی اور پسِ منظر
ہریش آچاریہ رائے کی پیدائش اور ابتدائی زندگی کے تفصیلی ریکارڈ عوامی طور پر دستیاب نہیں ہیں، تاہم یہ معلوم ہے کہ وہ کرناٹک کی فلم انڈسٹری سے وابستہ تھے اور فلم سے پہلے انھوں نے دیگر شعبوں میں کام کیا تھا۔ وہ فلمی دنیا میں معاون اداکار کے طور پر داخل ہوئے اور جلد اپنی مخصوص انداز و اداکاری کی وجہ سے پہچانے گئے۔

## فلمی کیریئر

### فلمی سفر اور کامیابیاں
ہریش رائے نے 1990ء کی دہائی میں فلموں میں کام شروع کیا، جہاں انھوں نے ثانوی کردار، ولن یا معاون اداکاری کے لیے منتخب کیے گئے۔ ہریش رائے نے اپنے شاندار کیریئر کے دوران کنڑ، تمل اور تیلگو فلموں میں کام کیا۔ ہریش رائے نے کنڑ سنیما میں متعدد معاون کرداروں کے ذریعے اپنی شناخت بنائی جس میں گہرائی اور شدت کا مظاہرہ کیا گیا۔ ان کی کچھ یادگار فلموں میں اوم (1995)، آپریشن انتھا (1995)، گروڈا (1999)، ڈیڈلی سوما (2005) اور سنجو ویڈس گیتھا (2011) جیسی فلمیں شامل ہیں۔ بعد میں وہ راج بہادر (2016) میں نمودار ہوئے۔

ہریش رائے نے نمایاں طور پر ثانوی اور ولن کردار ادا کیے، جن میں ان کی خصوصیت تاثر، منفرد آواز اور کرداروں کو معاشرتی اور نفسیاتی پہلو سے نبھانے کی صلاحیت تھی۔ ان کی فلمی شمولیت نے کناڑا فلموں میں معاون اداکاروں کی اہمیت کو اجاگر کیا۔

ان کی اداکاری نے انھیں معاون اور منفی کرداروں میں بھی معتبر مقام دلایا اور فلمی صنعت میں ان کے کام کی قدر کی جانے لگی۔ خاص طور پر ان کی سب سے قابل ذکر شروعات میں فلم ‘‘اوم’’ (1995)،شامل ہے ، جس میں انھوں نے شیواج کمار کے ساتھ ڈان ’’رائے‘‘ کا کردار ادا کیا۔ بلاک بسٹر فرنچائز ‘‘کے جی ایف چیپٹر 1’’ اور بعد میں ‘‘کے جی ایف چیپٹر 2’’ میں اپنے کردار کے ساتھ نئی پہچان حاصل کی،

ہریش رائے کی شہرت کو نیا زاویہ ملا جب انھوں نے ‘‘کے جی ایف چیپٹر 1’’ اور بعد میں ‘‘کے جی ایف چیپٹر 2’’ میں “قاسم چچا” کا کردار ادا کیا، جس میں انھیں پورے ہندوستان میں وسیع پیمانے پر دیکھا گیا اور انھیں عوامی مقبولیت کی نئی بلندیوں پر پہنچادیا، جہاں ان کے کردار آج بھی مداحوں کو یاد ہیں۔

## منتخب فلموگرافی

ہریش رائے کی فلموں کی مکمل فہرست دستیاب نہیں، لیکن ان کی فلمی زندگی 90 سے زائد فلموں پر مشتمل رہی ۔ یہاں ہریش رائے  کی چند منتخب فلمیں پیش کی جاتی ہیں:

## اثر و رسوخ
ہریش رائے نے کناڑا فلم انڈسٹری میں معاون ادکاری کی اہمیت کو اجاگر کیا اور ویلِن و معاون کرداروں کو وہ مقام دلایا جو پہلے صرف مرکزی ہیرو کے لیے مخصوص تھے۔ ‘‘کے جی ایف’’ جیسی بلاک بسٹر فلموں میں ان کی شمولیت نے جنوبی ہندو فلمی صنعت کو بین الاقوامی سطح پر مزید نمایاں کیا۔

## کینسر کی تشخیص اور صحت کی جدوجہد
2020 کی دہائی کے وسط میں ہریش رائے کو تھائرائڈ کینسر تشخیص ہوا، جو بعد ازاں تیزی کے ساتھ پھیل گیا اور ان کے معدے تک بھی اثرانداز ہوا۔ انھوں نے اپنے طبی علاج کی مالی مشکلات کے بارے میں کھل کر گفتگو کی، ایک انٹرویو میں بتایا گیا کہ ایک انجکشن کی قیمت تقریباً ₹3.55 لاکھ تھی اور علاج کے لیے کئی انجکشن لگنے والی تھیں۔ اداکار ہریش رائے نے انکشاف کیا ہے کہ فلم کی شوٹنگ کے دوران وہ گلے کے کینسر میں مبتلا تھے، جس سے پیدا ہونے والی سوجن چھپانے کے لیے میں داڑھی رکھی تھی۔اداکار نے یہ بھی انکشاف کیا کہ وہ انھیں سرجری کروانے میں تاخیر ہوئی جس کی وجہ سے اب ان کی حالت بدتر ہو گئی ہے۔   

## وفات
ہریش رائے 6 نومبر 2025 کو کینسر کی وجہ سے 55 سال کی عمر میں بنگلور میں انتقال کرگئے۔ ہریش رائے کافی عرصے سے تھائرائیڈ کینسر سے لڑ رہے تھے اور علاج کے لیے بنگلور کے اسپتال میں زیرِ علاج تھے، جہاں انھوں نے جمعرات کو آخری سانس لی۔ ان کی بیماری پیٹ تک پھیل چکی تھی، جس کی وجہ سے ان کا جسم کافی کمزور ہو گیا تھا۔  انھوں نے پسماندگان میں بیوہ اور دو بیٹے چھوڑے ہیں۔

فلمی صنعت اور مداحوں نے ان کی موت پر گہری افسوس کا اظہار کیا۔ کرناٹک کے نائب وزیرِ اعلیٰ ڈی کے شیوکمار نے سوشل میڈیا پلیٹ فارم ایکس (X) پر ہریش رائے کی تصویر شیئر کرتے ہوئے افسوس کا اظہار کیا۔انھوں نے کہا کہ کنڑ سینما کے معروف ولن اداکار ہریش رائے کا انتقال بے حد افسوسناک واقعہ ہے، کینسر سے ان کی جدوجہد کے بعد رخصتی نے فلم انڈسٹری کو ایک قابل اور بااثر فنکار سے محروم کر دیا۔ 

## حوالہ جات


## بیرونی روابط

* 
* Harish Rai – Filmibeat Biography